b'\n_START_ARTICLE_\n\xc3\x8entre Scila \xc8\x99i Caribda\n_START_PARAGRAPH_\nA fi \xc3\xaentre Scila \xc8\x99i Caribda este o expresie provenit\xc4\x83 din mitologia greac\xc4\x83, care \xc3\xaenseamn\xc4\x83 \xe2\x80\x9ea alege \xc3\xaentre dou\xc4\x83 rele\xe2\x80\x9d.\n_START_SECTION_\nMitul \xc8\x99i proverbul\n_START_PARAGRAPH_\nScila \xc8\x99i Caribda erau mon\xc8\x99tri marini mitici men\xc8\x9biona\xc8\x9bi de Homer; ei se aflau, potrivit mitologiei grece\xc8\x99ti, pe p\xc4\x83r\xc8\x9bi opuse ale str\xc3\xa2mtorii Messina, \xc3\xaentre Sicilia \xc8\x99i Italia continental\xc4\x83. Exist\xc4\x83 explica\xc8\x9bii ra\xc8\x9bionale pentru cei doi mon\xc8\x99tri. Scila era un grup de st\xc3\xa2nci (fiind descris\xc4\x83 ca un monstru marin cu \xc8\x99ase capete) pe partea italian\xc4\x83 a str\xc3\xa2mtorii, \xc3\xaen timp ce Caribda era un v\xc3\xa2rtej aproape de coasta Siciliei. Scila \xc8\x99i Caribda erau considerate un obstacol maritim, deoarece erau situate destul de aproape una de cealalt\xc4\x83 \xc3\xaenc\xc3\xa2t reprezentau o amenin\xc8\x9bare inevitabil\xc4\x83 pentru marinarii care \xc3\xaencercau s\xc4\x83 treac\xc4\x83 pe acolo; cei care \xc3\xaencercau s\xc4\x83 o evite pe Caribda treceau prea aproape de Scila \xc8\x99i invers. Potrivit lui Homer, Ulise a fost for\xc8\x9bat s\xc4\x83 aleag\xc4\x83 cu ce monstru s\xc4\x83 se confrunte \xc3\xaen timp ce trecea prin str\xc3\xa2mtoare; el a optat mai degrab\xc4\x83 s\xc4\x83 treac\xc4\x83 de Scila \xc8\x99i s\xc4\x83 piard\xc4\x83 doar c\xc3\xa2\xc8\x9biva marinari dec\xc3\xa2t s\xc4\x83 ri\xc8\x99te pierderea \xc3\xaentregii cor\xc4\x83bii \xc3\xaen v\xc3\xa2rtej._NEWLINE_Din cauza unor astfel de pove\xc8\x99ti, navigarea \xc3\xaentre dou\xc4\x83 pericole a dob\xc3\xa2ndit \xc3\xaen cele din urm\xc4\x83 un sens de proverb. O expresie echivalent\xc4\x83 \xc3\xaen limba englez\xc4\x83 este \xe2\x80\x9e\xc3\xaentre o st\xc3\xa2nc\xc4\x83 \xc8\x99i un loc greu\xe2\x80\x9d. Versul latin incidit in scyllam cupiens vitare charybdim (el se \xc3\xaendreapt\xc4\x83 c\xc4\x83tre Scila, vr\xc3\xa2nd s\xc4\x83 o evite pe Caribda) devenise proverbial mai devreme, cu un sens asem\xc4\x83n\xc4\x83tor cu \xe2\x80\x9ea s\xc4\x83ri din lac \xc3\xaen pu\xc8\x9b\xe2\x80\x9d. Erasmus l-a men\xc8\x9bionat ca un vechi proverb \xc3\xaen Adagia, de\xc8\x99i exemplul cunoscut cel mai vechi este \xc3\xaen Alexandreis, un poem epic latin din secolul al XII-lea al lui Walter de Ch\xc3\xa2tillon.\n_START_SECTION_\nReferin\xc8\x9be culturale \xc8\x99i populare\n_START_PARAGRAPH_\nMitului i s-a dat o interpretare alegoric\xc4\x83 de c\xc4\x83tre poetul francez Barth\xc3\xa9l\xc3\xa9my Aneau \xc3\xaen cartea cu ilustra\xc8\x9bii Picta Poesis (1552). Acolo cineva este sf\xc4\x83tuit s\xc4\x83 aleag\xc4\x83 mai degrab\xc4\x83 riscul de a fi invidiat datorit\xc4\x83 averii sau reputa\xc8\x9biei sale dec\xc3\xa2t de a fi \xc3\xaenghi\xc8\x9bit de Caribda s\xc4\x83r\xc4\x83ciei. \xe2\x80\x9eAlege\xc8\x9bi-l pe cel mai mic dintre aceste rele. Un om \xc3\xaen\xc8\x9belept ar prefera s\xc4\x83 fie invidiat dec\xc3\xa2t calic.\xe2\x80\x9d_NEWLINE_Povestea a fost adesea aplicat\xc4\x83 ulterior unor situa\xc8\x9bii politice dilematice. \xc3\x8en desenul Britannia \xc3\xaentre Scila \xc8\x99i Caribda (3 iunie 1793) al lui James Gillray, \xe2\x80\x9eWilliam Pitt conduce nava Constitu\xc8\x9bie, con\xc8\x9bin\xc3\xa2nd o Britanie alarmat\xc4\x83, \xc3\xaentre st\xc3\xa2nca democra\xc8\x9biei (cu boneta libert\xc4\x83\xc8\x9bii \xc3\xaen v\xc3\xa2rful s\xc4\x83u) \xc8\x99i v\xc3\xa2rtejul puterii arbitrare (\xc3\xaen forma unei coroane r\xc4\x83sturnate) c\xc4\x83tre raiul \xc3\xaendep\xc4\x83rtat al libert\xc4\x83\xc8\x9bii\xe2\x80\x9d. Aceasta avea loc \xc3\xaen contextul influen\xc8\x9bei exercitate de Revolu\xc8\x9bia Francez\xc4\x83 asupra politicii din Marea Britanie. C\xc4\x83 dilema a r\xc4\x83mas \xc3\xaenc\xc4\x83 rezolvat\xc4\x83 dup\xc4\x83 revolu\xc8\x9bie este sugerat\xc4\x83 de Percy Bysshe Shelley, care se \xc3\xaentorcea la idiom Acest lucru a fost \xc3\xaen contextul efect al Revolu\xc8\x9biei franceze asupra politicii din marea Britanie. Dilema urma \xc3\xaenc\xc4\x83 s\xc4\x83 fie rezolvat\xc4\x83 dup\xc4\x83 \xc3\xaencheierea revolu\xc8\x9biei, sugera revenirea la acest proverb a lui Percy Bysshe Shelley \xc3\xaen eseul A Defence of Poetry (1820): \xe2\x80\x9eboga\xc8\x9bii au devenit mai boga\xc8\x9bi \xc8\x99i s\xc4\x83racii au devenit mai s\xc4\x83raci, iar nava statului este condus\xc4\x83 \xc3\xaentre Scila \xc8\x99i Caribda de anarhie \xc8\x99i despotism\xe2\x80\x9d._NEWLINE_O caricatur\xc4\x83 publicat\xc4\x83 \xc3\xaen Punch de John Tenniel, \xc3\xaen data de 10 octombrie 1863, \xc3\xael reprezint\xc4\x83 pe primul ministru Lordul Palmerston urm\xc4\x83rind cu aten\xc8\x9bie nava ce reprezenta statul britanic \xc3\xaentre amenin\xc8\x9b\xc4\x83rile Scylla, o st\xc3\xa2nc\xc4\x83 abrupt\xc4\x83 av\xc3\xa2nd form\xc4\x83 fe\xc8\x9bei hidoase a lui Abraham Lincoln, \xc8\x99i Caribda, un v\xc3\xa2rtej \xc3\xaenspumat ce sem\xc4\x83na cu fa\xc8\x9ba lui Jefferson Davis. Un scut inscrip\xc8\x9bionat \xe2\x80\x9eNeutralitate\xe2\x80\x9d at\xc3\xa2rna de catargul navei, referindu-se la modul \xc3\xaen care Palmerston a \xc3\xaencercat s\xc4\x83 men\xc8\x9bin\xc4\x83 o impar\xc8\x9bialitate strict\xc4\x83 fa\xc8\x9b\xc4\x83 de ambii combatan\xc8\x9bi \xc3\xaen R\xc4\x83zboiul Civil American. Revista satiric\xc4\x83 american\xc4\x83 Puck a folosit, de asemenea, acest mit \xc3\xaentr-o caricatur\xc4\x83 realizat\xc4\x83 de F. Graetz, datat\xc4\x83 26 noiembrie 1884, \xc3\xaen care pre\xc8\x99edintele ales Grover Cleveland, ce era nec\xc4\x83s\xc4\x83torit, v\xc3\xa2slea disperat \xc3\xaentre mon\xc8\x99tri ce m\xc3\xa2r\xc3\xa2iau intitula\xc8\x9bi \xe2\x80\x9eSoacr\xc4\x83\xe2\x80\x9d \xc8\x99i \xe2\x80\x9eV\xc3\xa2n\xc4\x83tori de func\xc8\x9bii\xe2\x80\x9d._NEWLINE_Victor Hugo folose\xc8\x99te expresia francez\xc4\x83 echivalent\xc4\x83 (tomber de Charybde en Scylla) \xc3\xaen romanul Mizerabilii (1862), din nou, \xc3\xaentr-un context politic, ca o metafor\xc4\x83 pentru organizarea a dou\xc4\x83 baricade rebele \xc3\xaen perioada de apogeu a revoltei din Paris, \xc3\xaen jurul c\xc4\x83reia culmineaz\xc4\x83 evenimentele finale ale c\xc4\x83r\xc8\x9bii. Primul capitol al p\xc4\x83r\xc8\x9bii finale este intitulat \xe2\x80\x9e\xc3\x8entre Caribda mahalalei Saint-Antoine \xc8\x99i Scilla mahalalei Temple\xe2\x80\x9d._NEWLINE_\xc3\x8en romanul de r\xc4\x83zboi The Cruel Sea (1951) al lui Nicholas Monsarrat, cu toate acestea, ofi\xc8\x9berul inferior din \xc3\xaenalta societate, Morell, este tachinat de colegul s\xc4\x83u din clasa de mijloc \xe2\x80\x94 \xc8\x99i mai progresist \xe2\x80\x94, Lockhart, pentru folosirea acestei expresii de mod\xc4\x83 veche._NEWLINE_Cu toate acestea, expresia a fost folosit\xc4\x83 \xc3\xaen versurile pieselor muzicale ale trupelor contemporane. \xc3\x8en single-ul \xe2\x80\x9eWrapped Around Your Finger\xe2\x80\x9d (1983) al trupei The Police, cea de-al doilea vers \xc3\xael folose\xc8\x99te ca o metafor\xc4\x83 pentru intrarea \xc3\xaentr-o rela\xc8\x9bie periculoas\xc4\x83; acest lucru este \xc3\xaent\xc4\x83rit de o men\xc8\x9bionare ulterioar\xc4\x83 a expresiei similare \xe2\x80\x9ethe devil and the deep blue sea\xe2\x80\x9d. Trupa americana de heavy metal Trivium s-a referit, de asemenea, la aceast\xc4\x83 expresie \xc3\xaen piesa\xe2\x80\x9eTorn Between Scylla and Charybdis\xe2\x80\x9d de pe albumul Shogun (2008), \xc3\xaen care versurile sunt despre necesitatea de a alege \xe2\x80\x9e\xc3\xaentre moarte \xc8\x99i os\xc3\xa2nd\xc4\x83\xe2\x80\x9d.'